b'\n_START_ARTICLE_\nKatedrala Na\xc5\xa1e Gospe u Bayeuxu\n_START_PARAGRAPH_\nKatedrala Na\xc5\xa1e Gospe u Bayeuxu (fra. Cath\xc3\xa9drale Notre-Dame de Bayeux) je normansko-romaneskna katedrala u francuskom gradu Bayeuxu. Sjedi\xc5\xa1te je bajo\xc5\xa1ke biskupije. Izvornim je domom poznate tapiserije iz Bayeuxa i nacionalnim je spomenikom Francuske. Posve\xc4\x87ena je Bla\xc5\xbeenoj Djevici Mariji._NEWLINE_Samo mjesto gdje se nalazi ljudi koriste jo\xc5\xa1 od starih vremena. Nekad su se na njemu nalazila starorimska sveti\xc5\xa1ta. Dana\xc5\xa1nja katedrala posve\xc4\x87ena je 14. srpnja 1077. u nazo\xc4\x8dnosti vojvode Normandije i kralja Engleske Vilima. Ovo je bilo mjesto gdje je Vilim prisilio Harolda Godwinsona prisegnuti na svete relikvije da \xc4\x87e poduprijeti njegove pretenzije na englesko prijestolje. Nakon \xc5\xa1to je Harold umro, Normani su brzo istakli da je time \xc5\xa1to je bio prihvatio englesku krunu, prekr\xc5\xa1io prisegu. To je sve dovelo do normanskog osvajanja Engleske, o \xc4\x8demu svjedo\xc4\x8di tapiserija iz Bayeuxa te jo\xc5\xa1 neki normanski izvori (kroni\xc4\x8dar Orderik Vitalis).'